arnastofnun/IGC-2024 huggingface dataset:
S-215/2014

Mál þetta, sem dómtekið var 26. mars 2014, er höfðað af lögreglustjóranum á höfuðborgarsvæðinu með ákæru dagsettri 18. febrúar 2014, á hendur G-kvk-þgf K-kvk-þgf G-kvk-þgf, kt. 000000-0000, Maríubakka 18, Reykjavík, fyrir þjófnað, með því að hafa miðvikudaginn 4. desember 2013, í verslun Hagkaups, Smáralind, Kópavogi, stolið tveimur ilmvatnsglösum, samtals að verðmæti 18.478 krónur.

Er talið að þetta brot varði við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Í málinu gerir F-kk-nf Á-kk-nf forstjóri fyrir hönd Haga hf., kt. 000000-0000, þá kröfu að ákærða verði dæmd til að greiða skaðabætur að fjárhæð 11.099 krónur, auk vaxta skv. 1. mgr. 8. gr. laga nr. 38/2001, frá þeim degi er hið bótaskylda atvik átti sér stað eða 4. desember 2013, þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laganna, frá þeim degi til greiðsludags.

Ákærða krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru. Þá viðurkennir ákærða bótaskyldu sína gagnvart bótakrefjanda.

Ákærða er fædd í apríl 1957. Samkvæmt framlögðu sakavottorði, dagsettu 11. febrúar 2014, hefur ákærða tvisvar sinnum áður verið fundin sek um þjófnað. Við ákvörðun refsingar verður jafnframt litið til þess að ákærða hefur gengist greiðlega við broti sínu. Þykir refsing ákærðu hæfilega ákveðin fangelsi í fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði Högum hf. 11.099 krónur, auk vaxta sem í dómsorði greinir.

Engan kostnað leiddi af málinu.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

G-kvk-nf R-kvk-nf B-kvk-nf, aðstoðarmaður dómara, kveður upp dóminn.

D ó m s o r ð :

Ákærða, G-kvk-nf K-kvk-nf G-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði Högum hf. 11.099 krónur, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 4. desember 2013 til 18. apríl 2014, en með dráttarvöxtum, samkvæmt 9. gr., sbr. 1. mgr. 6. gr. laganna, frá þeim degi til greiðsludags.

G-kvk-nf R-kvk-nf B-kvk-nf
S-285/2014

Mál þetta höfðaði lögreglustjórinn á höfuðborgarsvæðinu með ákæru 11. mars 2014 á hendur ákærða, S-kk-þgf G-kk-þgf, kt. [...], Klapparhlíð 13, Mosfellsbæ. Málið var dómtekið fyrr í dag.

Í ákæruskjali segir að málið sé höfðað gegn ákærða fyrir eftirtalin hegningar- og umferðarlagabrot framin á árinu 2013:

1. Fyrir umferðarlagabrot, með því að hafa, sunnudaginn 2. júní, ekið bifreiðinni [...] undir áhrifum áfengis (vínandamagn í útöndunarlofti mældist 0,64 mg/l) um Víkurbraut og á bifreiðarstæði bensínstöðvarinnar N1 við Víkurbraut 31 í Reykjarnesbæ, uns ákærði stöðvaði aksturinn.

Telst brot þetta varða við 1., sbr. 3. mgr. 45. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

2. Fyrir þjófnað, með því að hafa, föstudaginn 29. nóvember, í verslun Hagkaups í Kringlunni í Reykjavík, stolið tölvuleik að verðmæti kr. 12.499.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingu ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærði hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Samkvæmt sakavottorði hefur ákærði frá árinu 2008 hlotið fjóra dóma og fjórum sinnum gengist undir viðurlög fyrir dómi og hjá lögreglu fyrir brot gegn almennum hegningarlögum, umferðarlögum og lögum um ávana- og fíkniefni. Ákærði var dæmdur hinn 4. maí 2012 í 4 mánaða fangelsi, skilorðsbundið í 2 ár, fyrir þjófnað og þjófnaðartilraun. Ákærði rauf það skilorð og hlaut hann dóm 30. janúar 2014 fyrir þjófnað. Með þeim dómi var refsing samkvæmt fyrri dómi tekin upp og ákærða gerð í einu lagi refsing sem ákveðin var fangelsi í fimm mánuði óskilorðsbundið.

Þau brot sem ákærði hefur nú verið sakfelldur fyrir voru framin áður en fyrrgreindur dómur gekk 30. janúar 2014. Að því virtu og með vísan til 78. gr. almennra hegningarlaga nr. 19/1940 verður ákærða ekki gerð frekari refsing en honum var gerð með þeim dómi.

Þá þykir rétt með vísan til 101. og 102. gr. umferðarlaga nr. 50/1987, að svipta ákærða ökurétti í þrjú ár frá 2. júní 2013 að telja en þann dag var hann sviptur ökurétti til bráðabirgða.

Samkvæmt 1. mgr. 218. gr. laga um meðferð sakamála nr. 88/2008 verður ákærða gert að greiða sakarkostnað málsins, þar með talin málsvarnarlaun skipaðs verjanda síns sem þykja hæfilega ákveðin að meðtöldum virðisaukaskatti svo sem greinir í dómsorði.

G-kk-nf S-kk-nf settur héraðsdómari kveður upp dóm þennan.

D Ó M S O R Ð:

Ákærði, S-kk-nf G-kk-nf, er ekki gerð refsing í málinu.

Ákærði er sviptur ökurétti í þrjú ár frá 2. júní 2013 að telja.

Ákærði greiði 77.750 krónur í sakarkostnað, þar með talin málsvarnarlaun skipaðs verjanda síns, G-kk-ef E-kk-ef hæstaréttarlögmanns, 62.750 krónur.

G-kk-nf S-kk-nf
S-329/2014

Mál þetta, sem dómtekið var í dag, var höfðað með ákæru ríkissaksóknara, dagsettri 27. febrúar síðastliðinn, á hendur A-kk-þgf E-kk-þgf, kennitala 000000-0000, Hraunbergi 7, Reykjavík, „fyrir sérstaklega hættulega líkamsárás, með því að hafa aðfaranótt sunnudagsins 8. janúar 2012, á Lækjargötu við Amtmannsstíg, Reykjavík, slegið glerflösku í höfuð A, kennitala 000000-0000, með þeim afleiðingum að hann hlaut skurð vinstra megin á hvirfil.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Af hálfu A, kennitala 000000-0000, er krafist skaða- og miskabóta samtals að fjárhæð kr. 127.000, ásamt vöxtum samkvæmt 8. gr. laga um vexti og verðtryggingu nr. 38/2001 frá 8. janúar 2012 og þar til krafan hefur verið birt fyrir ákærða en frá þeim degi til greiðsludags er krafist dráttarvaxta samkvæmt 9. gr. sömu laga.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæðis í ákærunni.

Refsing ákærða er hæfilega ákveðin 6 mánaða fangelsi en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

Ákærði er dæmdur til að greiða sakarkostnað eins og í dómsorði greinir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, A-kk-nf E-kk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

Ákærði greiði A 127.000 krónur með vöxtum skv. 1. mgr. 8. gr. laga nr. 38/2001 frá 8. janúar 2012 til 10. maí 2014 en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærði greiði 32.400 krónur í sakarkostnað.

A-kk-nf Í-kk-nf
S-32/2014

Mál þetta, sem var dómtekið 26. mars 2014, er höfðað með ákæru, útgefinni 21. janúar 2014, á hendur T-kvk-þgf R-kvk-þgf W-kvk-þgf, kt. 000000-0000, Miðholti 3, Mosfellsbæ, fyrir þjófnað, með því að hafa fimmtudaginn 31. október 2013 í Reykjavík stolið 3 minnislyklum, að samtals söluandvirði 10.985 krónur, úr versluninni ELKO í Skeifunni.

Er talið að þetta brot varði við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í júní 1993. Með dómi Héraðsdóms Reykjavíkur, uppkveðnum 22. mars 2013, var ákærðu gert að sæta fangelsi í sex mánuði, skilorðsbundið í þrjú ár, vegna brota á 217. gr. og 225. gr. almennra hegningarlaga nr. 19/1940. Með broti því sem ákærða er sakfelld fyrir í máli þessu hefur hún rofið skilorð refsidómsins. Ber nú að dæma skilorðsdóminn upp og er ákærðu dæmd refsing í einu lagi, sbr. 60. gr. og 77. gr. almennra hegningarlaga nr. 19/1940. Þykir refsing ákærðu hæfilega ákveðin fangelsi í sjö mánuði, en fresta skal fullnustu refsingarinnar og falli hún niður að liðnum þremur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef hdl., 87.850 krónur að meðtöldum virðisaukaskatti.

Af hálfu ákæruvaldsins flutti málið S-kk-nf P-kk-nf Ó-kk-nf fulltrúi.

G-kvk-nf R-kvk-nf B-kvk-nf, aðstoðarmaður dómara, kveður upp dóminn.

D ó m s o r ð :

Ákærða, T-kvk-nf R-kvk-nf W-kvk-nf, sæti fangelsi í sjö mánuði, en fresta skal fullnustu refsingarinnar og falli hún niður að liðnum þremur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef hdl., 87.850 krónur.

G-kvk-nf R-kvk-nf B-kvk-nf
S-342/2014

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. apríl 2014, á hendur K-kk-þgf Þ-kk-þgf, kt. 000000-0000, búsettum í Noregi, fyrir fíkniefnalagabrot með því að hafa, þriðjudaginn 10. mars 2009, að Eldshöfða 3 (bílskúr 3b) í Reykjavík, haft í vörslum sínum 302 kannabisplöntur og 4,95 g af kannabislaufum, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 302 kannabisplöntum, 4,95 g af kannabislaufum, 4 brúsum af blómaáburði og 1 ljósaperu, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1967. Hann hefur ekki áður sætt refsingu svo kunnugt sé. Ákærði hefur gengist greiðlega við brotum sínum. Þá er langt um liðið síðan brotin voru framin. Þykir refsing ákærða hæfilega ákveðin fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 302 kannabisplöntur, 4,95 g af kannabislaufum, 4 brúsar með blómaáburði og ljósapera, samkvæmt lagaákvæðum sem vitnað er til í ákæru.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., vegna vinnu á rannsóknarstigi málsins og við meðferð þess fyrir dómi, 125.500 krónur að meðtöldum virðisaukaskatti. Ákærði greiði 103.340 krónur í annan sakarkostnað.

Af hálfu ákæruvaldsins flutti málið H-kvk-nf S-kvk-nf P-kvk-nf fulltrúi lögreglustjórans á höfuðborgarsvæðinu

R-kvk-nf H-kvk-nf héraðsdómari kveður upp dóminn.

Dómsorð:

Ákærði, K-kk-nf Þ-kk-nf, sæti fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 302 kannabisplöntur, 4,95 g af kannabislaufum, 4 brúsar með blómaáburði og ljósapera.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 125.500 krónur, og 103.340 krónur í annan sakarkostnað.

R-kvk-nf H-kvk-nf
S-356/2014

Mál þetta, sem dómtekið var 21. maí 2014, er höfðað af lögreglustjóranum á höfuðborgarsvæðinu með ákæru dagsettri 1. apríl 2014, á hendur V-kk-þgf Þ-kk-þgf Ó-kk-þgf, kt. 000000-0000, Reykási 49, Reykjavík, fyrir þjófnað, með því að hafa laugardaginn 4. janúar 2014, í verslun Bónuss, Hraunbæ, Reykjavík, stolið hliðarveski sem í voru 45.000 krónur, sem voru í eigu A.

Er talið að þetta brot varði við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júní 1983. Samkvæmt framlögðu sakavottorði, dagsettu 26. mars 2014, hefur ákærði þrisvar sinnum áður verið fundinn sekur um þjófnað. Við ákvörðun refsingar verður jafnframt litið til þess að ákærði hefur gengist greiðlega við broti sínu. Þykir refsing ákærða hæfilega ákveðin fangelsi í fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 62.750 krónur að meðtöldum virðisaukaskatti.

Af hálfu ákæruvaldsins flutti málið H-kvk-nf S-kvk-nf P-kvk-nf fulltrúi.

G-kvk-nf R-kvk-nf B-kvk-nf, aðstoðarmaður dómara, kveður upp dóminn.

D ó m s o r ð :

Ákærði, V-kk-nf Þ-kk-nf Ó-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-nf S-x-x R-kk-nf hdl., 62.750 krónur

G-kvk-nf R-kvk-nf B-kvk-nf
S-397/2014

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 15. apríl síðastliðinn, á hendur K-kvk-þgf S-kvk-þgf, kt. 000000-0000, Austurbergi 36, Reykjavík, „fyrir þjófnað með því að hafa í eftirtalin skipti stolið eldsneyti samtals að fjárhæð kr. 28.515, með því að greiða fyrir eldsneytið með N1 korti í eigu A, kt. 000000-0000, sem tapast hafði úr vörslum hans:

1. Sunnudaginn 20. október 2013 á bensínstöð N1 við Skógarsel í Reykjavík, stolið eldsneyti að fjárhæð kr. 3.515.

2. Mánudaginn 21. október 2013 á bensínstöð N1 við Ártúnshöfða í Reykjavík, stolið eldsneyti að fjárhæð kr. 8.490.

3. Mánudaginn 21. október 2013 á bensínstöð N1 við Bíldshöfða í Reykjavík, stolið eldsneyti að fjárhæð kr. 9.844.

4. Mánudaginn 21. október 2013 á bensínstöð N1 við Ártúnshöfða í Reykjavík, stolið eldsneyti að fjárhæð kr. 6.666.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða hefur fyrir dómi skýlaust játað að hafa framið brot þau sem henni eru gefin að sök í ákærunni og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotin sem eru réttilega færð til refsiákvæða í ákærunni.

Refsing ákærðu er ákveðin 30 daga fangelsi, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, K-kvk-nf S-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

A-kk-nf Í-kk-nf
S-3/2014

Mál þetta, sem dómtekið var í dag, er höfðað með ákæru, útgefinni 7. janúar 2014, á hendur M-x-x A-x-x O-x-x, kt. 000000-0000, ..., Reykjavík, fyrir húsbrot, hótanir og gripdeild, með því að hafa, laugardaginn 16. febrúar 2013, ruðst í heimildarleysi inn í íbúð A að ... í Reykjavík, með því að koma sér upp á svalir á þriðju hæð hússins og þannig komist inn í íbúðina í gegnum ólæsta svalahurð, þar ógnað A og B með hníf og hótað þeim lífláti og líkamsmeiðingum, en háttsemin var til þess fallin að vekja hjá A og B ótta um líf sitt og heilbrigði.

Telst framangreint varða við 231. gr. og 233. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1980 og hefur hann ekki áður sætt refsingu. Ákærði er í máli þessu sakfelldur fyrir alvarleg brot sem beindust gegn friðhelgi einkalífs brotaþola. Til málsbóta horfir að ákærði hefur gengist greiðlega við brotum sínum. Þykir refsing ákærða hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, J-kvk-ef S-kvk-ef hdl., vegna vinnu á rannsóknarstigi málsins og við meðferð þess fyrir dómi, 125.500 krónur að meðtöldum virðisaukaskatti.

Af hálfu ákæruvaldsins flutti málið F-kvk-nf B-kvk-nf F-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, M-x-x A-x-x O-x-x, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, J-kvk-ef S-kvk-ef hdl., 125.500 krónur.

R-kvk-nf H-kvk-nf
S-437/2014

Ár 2014, þriðjudaginn 20. maí, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 437/2014: Ákæruvaldið (Ó-kk-nf I-kk-nf Ó-kk-nf) gegn A-kk-þgf I-kk-þgf J-kk-þgf (G-kk-nf S-x-x R-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 25. apríl sl. á hendur ákærða, A-kk-þgf I-kk-þgf J-kk-þgf, kennitala [...], án lögheimilis, „fyrir brot gegn valdstjórninni, með því að hafa miðvikudaginn 11. desember 2013, á lögreglustöðinni við Hverfisgötu í Reykjavík, eftir að lögregla hafði handtekið ákærða, hótað að hrækja framan í lögreglumanninn A í því skyni að smita hann af lifrarbólgu C.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 30 daga.

Dæma ber ákærða til þess að greiða verjanda sínum, G-kk-þgf S-x-x R-kk-þgf hdl., 50.000 krónur í málsvarnarlaun að meðtöldum virðisaukaskatti.

Annan kostnað hefur ekki leitt af málinu.

DÓMSORÐ:

Ákærði, A-kk-nf I-kk-nf J-kk-nf, sæti fangelsi í 30 daga.

Ákærði greiði verjanda sínum, G-kk-þgf S-x-x R-kk-þgf hdl. 50.000 krónur í málsvarnarlaun.

P-kk-nf G-kk-nf
S-440/2014

Mál þetta, sem dómtekið var í dag, er höfðað með ákæru, útgefinni 6. maí 2014, á hendur G-kk-þgf S-kk-þgf Þ-kk-þgf, kt. 000000-0000, Hvannarima 18, Reykjavík, fyrir nytjastuld, með því að hafa að morgni sunnudagsins 12. janúar 2014 í heimildarleysi tekið bifreiðina JK-A52 þar sem hún stóð við Stallasel 4 í Reykjavík og ekið henni um götur að Vesturbergi 4 í Reykjavík, en bifreiðin fannst samdægurs á bifreiðastæði við Vesturberg 4.

Telst þetta varða við 1. mgr. 259. gr. almennra hegningalaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júlí 1986. Samkvæmt sakavottorði var hann dæmdur 21. febrúar 2013 til 60 daga fangelsisrefsingar, skilorðsbundið í 3 ár, fyrir brot gegn 1. mgr. 218. gr. og 231. gr. almennra hegningarlaga. Hefur ákærði rofið skilorð refsidómsins, sem verður dæmdur upp og ákærða gerð refsing í einu lagi fyrir öll brotin, sbr. 60. gr. og 77. gr. almennra hegningarlaga. Þykir refsing ákærða hæfilega ákveðin fangelsi í þrjá mánuði, en frestað skal fullnustu tveggja mánaða af refsingunni og falli sá hluti hennar niður að liðnum 3 árum frá birtingu dómsins, haldi ákærði almenn skilyrði 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, H-kk-ef E-kk-ef F-kk-ef hdl., 125.500 krónur að meðtöldum virðisaukaskatti.

Af hálfu ákæruvaldsins flutti málið A-kvk-nf B-kvk-nf A-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, G-kk-nf S-kk-nf Þ-kk-nf, sæti fangelsi í þrjá mánuði, en frestað skal fullnustu tveggja mánaða af refsingunni og falli sá hluti hennar niður að liðnum 3 árum frá birtingu dómsins, haldi ákærði almenn skilyrði 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, H-kk-ef E-kk-ef F-kk-ef hdl., 125.500 krónur.

R-kvk-nf H-kvk-nf